384 



17. Frøspredning 



Endozoisk Spredning er ikke saa almindelig som hos de lave 

 Vedplanter, — atter en Afvigelse fra disse. Kødfrugter har kun et 

 lille Antal Slægter: Lilie- og Storkonval, Majblomst, Firblad, Jordbær, 

 Druemunke og Dansk Ingefær; dog kan her mindes om Dværgbuskene 

 og Krybbuskene, der især findes i Naaleskov: Blaabær, Tyttebær. 

 Revling og Melbærris. 



Vandspredning er der jo ikke Tale om i Skoven, uden for saa 

 vidt som der er Vandløb eller Skovdamme. Den findes lejlighedsvis 

 kun hos nogle faa Arter som Mynte og Sværtevæld. 



Ovenfor (S. 290) omtaltes det mærkelige Forhold, at der er nogle 

 Arter, hvis Frø ikke har fuldt udviklede Kim, naar de skilles fra 

 Moder planten. De fleste af dem er Vaarplanter. 



Bemærkes kan endnu, at der er nogle Arter, som meget sjælden 

 sætter Frø, men de har saa et andet Spredningsmiddel i Form af 

 Yngleknopper ; nævnes kan Vorterod (Knoldene er Rødder i For- 

 bindelse med en Knop) og Tandrod (Knoldene er kødfulde smaa Skud) 1 . 



KAP. 18. EFTERAARET. 



Vi er komne ind i September ; den er oftest en herlig Maaned med 

 kølig, klar og styrkende Luft, med mørkeblaa Skyer, som Solen kanter 

 med skinnende hvide Bræmmer, og som den vestlige Vind langsomt 

 driver hen over Himlen, med prægtige Solnedgange, hvor Vestenhimlen 

 straaler i gule og røde Toner. Men allerede er Nætterne kølige, og 

 Nattens Dug trækker Perler paa Edderkoppernes fine Traade og den 

 »flyvende Sommers« luftige Væv, saa de staar funklende i Morgen- 

 solens Straaler. Men September kan ogsaa bringe graa Himmel og 

 Efteraarets klamme, kolde Taager. Endnu staar Enge og Marker 

 grønne, men Skovene begynder at falme, gule og rødlige Farver 

 kommer til Syne, især hvis Sommeren var varm og tør, og alt ser 

 man et og andet Blad falde til Jorden. Fuglesangen er længst forbi, 

 og nu begynder Trækfuglene at drage bort fra vore nordlige Lande, 

 deres egentlige Hjem, hvor de er fødte og opvoksede; mange er 

 allerede længst dragne bort ; nu i September og Oktober kommer der 

 Uro over Stære og Storke; de samler sig i store Flokke, navnlig 

 Stærene; men ogsaa Storkene samler sig, f. Ex. paa Ribe's store Enge, 

 til Raadslagninger før Rejsen. Kragerne om København ligger endnu 

 paa Landet, og Maagerne holder sig til Havet, men begynder det 



1 Lit. Foruden til de i Teksten nævnte Værker kan henvises til Vaupell 1861 b 

 og 1863. 



